2. Ես հարգում եմ մարդու՝ քամակը տեղից չշարժելու և գոնե սովորական կամ էլեկտրոնային նամակով իր գտնվելու վայրի մասին տեղյակ չպահելու իրավունքը, բայց նաև կարծում եմ, որ 3000 դրամն այդ իրավունքի համար ամենևին էլ թանկ գին չէ (հատկապես, որ հասկանալի չէ, թե ով և ինչպես է պարզելու ով է հյուպատոսին/դեսպանին տեղյակ պահել, ով չի պահել)։ Ի դեպ, եթե օտարերկրյա քաղաքացիների համար Խոխլանդիայի կառավարությունն ամսեկան 3000 դրամին համարժեք գումար գանձելու որոշում ընդուներ, իսկ չմուծելու դեպքում վտարեր երկրից, ապա քաղաքացիությունից հրաժարվելու պատրաստ բոլոր ՀՀ քաղաքացիները մի մարդու նման օր առաջ կտանեին, կմուծեին գումարը ու դեռ մի բան էլ իրենք իրենցից գոհ կլինեին, թե ինչքան խելացի եղան, որ չթողեցին ամսվա վերջ, այլ տարան հենց սկզբից մուծեցին։